Foto, video: D. Dalmacija, D. Redžić

THOMPSONOV koncert najavljivao se kao centralni događaj derneka u Kninu, na njemu se očekivalo do sto tisuća ljudi, a kako nam kažu iz policije večeras očekuju 80 tisuća ljudi.

Zagrijavanje za koncert počelo je na stadionu NK Dinare već oko 19 sati.



Scene su nalikovale Woodstocku, ali samo dok se ne približite rulji koja je očito i nažalost došla slaviti rat, a ne mir.





"Ubij Srbina", urlala je masa nakon početnih riječi govora Đure Glogoškog. Vođa šatoraša na pozornicu je izašao prvi, uz ovacije publike. Po tko zna koji put zaprijetio je vladi, koja će "mijenjati zakone, ili ćemo mijenjati nju".



"Idemo dalje, nema predaje, zajedno do pobjede, 100 posto za Hrvatsku", zaključio je Glogoški.

Tekst se nastavlja ispod oglasa





Potom je na pozornici predizborni govor održala Josipa Rimac. Prva dama Knina i voditeljica HDZ-ove kampanje za nadolazeće izbore nije osudila mrzilačke povike, već je pozdravila Hrvatice, Hrvate i katolike pa nekoliko puta upitala publiku: "S vama idemo do pobjede, je li tako?"





Thompson je na pozornicu izašao tradicionalno uz povik "Za dom spremni". Ispaljeni su konfeti, a u publici zapaljene baklje. Taktove Čavoglava i Anice kninske kraljice, s "paljenjem krajine do Knina" frenetično su uzvikivala i djeca, na ramenima svojih roditelja.



Dolazak Kolinde, kako smo doznali ispred vip lože, tek se očekuje, a hoće li se zaista i pojaviti nakon svega izgovorenog na koncertu, vidjet ćemo. Na koncertu je bio i Josip Šimunić.

